CELEX: 32015R1978
Language: da
Date: 2015-08-28 00:00:00
Title: Kommissionens delegerede forordning (EU) 2015/1978 af 28. august 2015 om ændring af Europa-Parlamentets og Rådets forordning (EU) nr. 978/2012 for så vidt angår bestemmelserne for anvendelse af artikel 8 anført i VI til samme forordning

5.11.2015   
            
            
               DA
            
            
               Den Europæiske Unions Tidende
            
            
               L 289/1
            
         KOMMISSIONENS DELEGEREDE FORORDNING (EU) 2015/1978
   af 28. august 2015
   om ændring af Europa-Parlamentets og Rådets forordning (EU) nr. 978/2012 for så vidt angår bestemmelserne for anvendelse af artikel 8 anført i VI til samme forordning
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 8, stk. 6, og
   ud fra følgende betragtninger:
   
               (1)
            
            
               I medfør af artikel 8, stk. 1, i forordning (EU) nr. 978/2012 suspenderes toldpræferencerne i den generelle ordning under den generelle toldpræferenceordning (»GSP«) for varer i et GSP-afsnit med oprindelse i et GSP-begunstiget land, når den gennemsnitlige værdi af EU's import af sådanne varer fra dette GSP-begunstigede land i tre på hinanden følgende år har oversteget de maksimale tærskelværdier, der er opført i bilag VI. Tærskelværdierne beregnes som en procentdel af den samlede værdi af Unionens import af de samme varer fra alle GSP-begunstigede lande.
            
         
               (2)
            
            
               Når listen over GSP-begunstigede lande ændres, tillægges Kommissionen ved forordning (EU) nr. 978/2012 beføjelse til at vedtage delegerede retsakter med henblik på at ændre bilag VI for at tilpasse de bestemmelser, der er defineret i dette bilag, og derved bibeholde forholdsmæssigt den samme vægtning af afsnittene med graduerede varer som defineret i artikel 8, stk. 1.
            
         
               (3)
            
            
               Med virkning fra den 1. januar 2015 blev Kina, Ecuador, Maldiverne og Thailand ved Kommissionens delegerede forordning (EU) nr. 1421/2013 (2) fjernet fra listen over GSP-begunstigede lande opført i bilag II til forordning (EU) nr. 978/2012. På grund af den betydelige andel af GSP-importen, som disse lande tegner sig for, nødvendiggør deres fjernelse fra listen over begunstigede lande en ændring af bestemmelserne i bilag VI til forordning (EU) nr. 978/2012.
            
         
               (4)
            
            
               Som følge af alle de ændringer, der blev foretaget af listen over lande i bilag II til forordning (EU) nr. 978/2012 mellem forordningens ikrafttræden og den 1. januar 2015, vil den samlede import til Unionen fra alle GSP-begunstigede lande i gennemsnit falde til 30,71 % i de seneste tre på hinanden følgende år (2012-2014). Afsnit S-2a, S-3 og S-5 i bilag V er afvigende værdier, i den forstand at den samlede import til Unionen fra alle GSP-begunstigede lande for disse afsnits vedkommende kun vil falde i ubetydelig grad (mindre end 10 %). For at bibeholde forholdsmæssigt den samme vægtning af afsnittene med graduerede varer bør de tærskelværdier, der på nuværende tidspunkt er anført i bilag VI, forhøjes til hhv. 47,2 % og 57,0 %, med undtagelse af afsnit S-2a, S-3 og S-5 i bilag V, hvor tærskelværdien bør forblive uændret.
            
         
               (5)
            
            
               Da Kina, Ecuador, Maldiverne og Thailand ved Kommissionens delegerede forordning (EU) nr. 1421/2013 med virkning fra den 1. januar 2015 udgik af listen over GSP-begunstigede lande, bør denne forordning af hensyn til sammenhængen og retssikkerheden også anvendes med tilbagevirkende kraft fra 1. januar 2015 —
            
         VEDTAGET DENNE FORORDNING:
   Artikel 1
   Bilag VI til forordning (EU) nr. 978/2012 affattes således:
   
      
         »BILAG VI
         
            Nærmere regler for anvendelse af artikel 8
         
         
                  
                     1.
                  
                  
                     Artikel 8 finder anvendelse, såfremt satsen i artikel 8, stk. 1, er større end 57,0 %.
                  
               
                  
                     2.
                  
                  
                     Artikel 8 finder anvendelse på GSP-afsnit S-2a, S-3 og S-5 i bilag V, såfremt satsen i artikel 8, stk. 1, er større end 17,5 %.
                  
               
                  
                     3.
                  
                  
                     Artikel 8 finder anvendelse på GSP-afsnit S-11a og S-11b i bilag V, såfremt satsen i artikel 8, stk. 1, er større end 47,2 %.«
                  
               
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 303 af 31.10.2012, s. 1.
   
      (2)  Kommissionens delegerede forordning (EU) nr. 1421/2013 af 30. oktober 2013 om ændring af bilag I, II og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer (EUT L 355 af 31.12.2013, s. 1).